


Korralduse eelnõu  

“Ajutise riigihangete hindamiskomisjoni moodustamine”
Narva Linnavalitsus

Peetri plats 5

20308 Narva

Õiend

Käesolev korralduse eelnõu on vajalik Phare ESC 2003 Turismi infrastruktuuri toetusskeemist rahastatud projekti “BASTIONIDE RING” raames riigihangete (nii lihtsustatud kui ka avatud pakkumismenetluste) läbiviimiseks.

Riigihangete läbiviimiseks peab projektide raames moodustama riigihangete hindamiskomisjoni, mis vastab Phare toetusskeemi kasusaajate allhangete protseduurireeglitele. Protseduurireeglite järgi peab hindamiskomisjoni kuuluma:

· hääleõiguseta esimees, kellel peab olema kogemus riigihanke või muu hanke hindamise protsessi läbiviimisel ning eesti keele oskus

· sekretär, kellel peab olema kogemus riigihanke või muu hanke hindamise protsessi läbiviimiseks ning eesti keele oskus

· paaritu arv (minimaalselt kolm) hääleõiguslikke hindajaid, kellel peab olema piisav kogemus (soovitavalt ka vastav haridus)

· hääleõiguseta vaatlejad, kelle võivad nimetada Rahandusministeerium, Majandus- ja Kommunikatsiooniministeerium ja/või Ettevõtluse Arendamise Sihtasutus (vastava ala tehnilised eksperdid, jne). Rahandusministeerium võib nimetada vajadusel vaatlejaks Lepingute sõlmimise ja rahastamise osakonna ametnikke.

Hindamiskomisjoni koosseisu kontrollimisel ja kinnitamisel peab jälgima, et:

· ühelgi hindamiskomisjoni liikmel ei tekiks potentsiaalsete pakkujatega huvide konflikti

· ükski hindamiskomisjoni liige ei tohi olla seotud pakkumise ettevalmistamisega

· hindajatel omavahel ning ka esimehega ei tohi olla ülemus/alluva suhteid

Narva Linnavalitsuse 05.02.2003 korraldusega nr 81 kinnitatud riigihanke konkursikomisjon ei vasta Phare toetusskeemi kasusaajate allhangete protseduurireeglite nõetele. Sellega seoses on vaja moodustada ajutine hindamiskomisjon ülalnimetatud projekti raames riigihangete läbiviimiseks. Hindamiskomisjoni liikmetelt on nõusolek olemas.

